Държавен вестник, бр. 88, 2009 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  88
(9) Председателят на Софийския градски 
съд или оправомощеният от него заместник-
председател незабавно изпраща във Вър­
ховната касационна прокуратура даденото 
разрешение.
(10) Когато председателят на Софийския 
градски съд или оправомощеният от него 
заместник-председател откаже да даде раз­
решение, трансграничното наблюдение се 
прекратява.
(11) Върховната касационна прокуратура 
уведомява компетентните органи на молещата 
държава за даденото разрешение и незабавно 
го изпраща и уведомява служителите, които 
извършват наблюдението.
Чл. 34п. (1) При прилагането на специал­
ни разузнавателни средства по реда на тази 
глава служителите на компетентните органи 
на чуждата държава са длъжни:
1. да спазват законодателството на Репу­
блика България;
2. да спазват указанията на компетентните 
български органи;
3. да носят документ, който удостоверява, 
че е дадено съответното разрешение, освен 
в случаите по чл. 34о;
4. да са в състояние във всеки един момент 
да докажат, че действат в служебно качество.
(2) При прилагането на специални раз­
узнавателни средства по реда на тази глава 
не се допуска влизането в жилища и на 
места, които не са обществено достъпни. 
Служителите, които извършват наблюдени­
ето, нямат право да задържат лицето, което 
е под наблюдение.
(3) Служителите на компетентните органи 
на чуждата държава изготвят доклад за извър­
шените от тях на територията на Република 
България действия незабавно след тяхното 
извършване.
(4) Докладът по ал. 3 се изпраща на Вър­
ховната касационна прокуратура, която го 
предоставя на председателя на Софийския 
градски съд или оправомощения от него 
заместник-председател, дал разрешението за 
извършване на действията, като той може 
да поиска личното явяване на съответните 
служители.
(5) Органите на досъдебното производство и 
съдът могат да поискат компетентните органи 
на чуждата държава, чиито служители са из­
вършвали действия по прилагане на специални 
разузнавателни средства на територията на 
Република България, да съдействат при про­
веждане на наказателно производство, когато 
такова е образувано в резултат на съответните 
действия, в които те са участвали.
Чл. 34р. За неуредените в тази глава случаи 
се прилагат общите разпоредби на закона.“
Преходна разпоредба
§ 6. (1) Националното бюро за контрол 
на специалните разузнавателни средства се 
закрива.
(2) Активите и пасивите на Националното 
бюро за контрол на специалните разузнавател­
ни средства преминават към Министерството 
на правосъдието, а документацията и архивът 
се предават на Народното събрание.
(3) Трудовите правоотношения на членовете 
на Националното бюро за контрол на специ­
алните разузнавателни средства и служебните 
и трудовите правоотношения на служителите 
от неговата администрация се прекратяват от 
министъра на правосъдието при условията и 
по реда на чл. 106, ал. 1, т. 1 от Закона за 
държавния служител и чл. 328, ал. 1, т. 1 от 
Кодекса на труда. 
(4) При прекратяване на трудовите право­
отношения членовете на Националното бюро 
за контрол на специалните разузнавателни 
средства, подали молба до Висшия съдебен 
съвет в 14-дневен срок от прекратяването, 
се възстановяват на заеманата към датата 
на избора им от Народното събрание в 
Националното бюро длъжност в органите 
на съдебната власт. Времето, прекарано на 
съответната длъжност, се зачита за стаж по 
чл. 164, ал. 1 – 5 от Закона за съдебната власт. 
Законът е приет от 41-ото Народно събра­
ние на 22 октомври 2009 г. и е подпечатан с 
официалния печат на Народното събрание.
Председател на Народното събрание: 
Цецка Цачева
12117
УКАЗ № 366
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Спогодбата за 
социална сигурност между Република Бълга­
рия и Република Корея, приет от ХLI Народно 
събрание на 22 октомври 2009 г.
Издаден в София на 4 ноември 2009 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за ратифициране на Спогодбата за социална 
сигурност между Република България и Ре­
публика Корея
Член единствен. Ратифицира Спогодбата 
за социална сигурност между Република 
България и Република Корея, подписана на 
30 октомври 2008 г. в Сеул.
Законът е приет от 41-ото Народно събра­
ние на 22 октомври 2009 г. и е подпечатан с 
официалния печат на Народното събрание.
Председател на Народното събрание: 
Цецка Цачева
12073